Kuvan sisältö tekstimuodossa  
  
Arviointikysymyksiä on yhteensä seitsemän. Ne jakaantuvat kolmeen eri arviointialueeseen.

Toiminnan kohdentumista ja laajuutta arvioivat kysymykset:

1. Onko toiminta kohdentunut tavoiteltuun kohderyhmään (Tavoitettiinko suunnitellut kohderyhmät)?
2. Onko oikeaa kohderyhmää tavoitettu (määrällisesti)?
3. Tukeeko toteutunut toiminta aiottujen tulosten aikaansaamista?

Tulosten todentamista arvioivat kysymykset:

1. Tukeeko kerätty tieto toiminnan tulosten osoittamista?
2. Onko tulokset todennettu kerätyllä tiedolla?

Aikaansaatuja tuloksia arvioivat kysymykset:

1. Onko toiminnalla saatu aikaan aiottuja tuloksia (kerättyyn tietoon perustuvat tulokset)
2. Arvio aikaansaaduista tuloksista suhteessa avustustasoon.

Vastaus arviointikysymykseen voi olla ”hyvin”, ”riittävästi” tai ”heikosti”. Nämä vastaukset määrittelevät sen, mikä on avustuskohteen yleisarvio.

Avustuskohteen yleisarvio tuloksellisuudesta voi muodostua monien eri vastausten yhdistelmästä.

Esimerkki avustuskohteen tuloksellisuusarvioinnin muodostumisesta:

Avustuskohteen arvio tuloksellisuudesta voi olla hyvä, jos kohteen kolmeen ensimmäiseen arviointikysymykseen on vastattu ”hyvin” tai ”riittävästi” ja neljään viimeiseen arviointikysymykseen on vastattu ”hyvin” tai ”riittävästi”.

Avustuskohteen arvio tuloksellisuudesta voi olla riittävä, jos kohteen kolmeen ensimmäiseen arviointikysymykseen on vastattu ”hyvin”, ”riittävästi” tai ”heikosti” ja neljään viimeiseen arviointikysymykseen on vastattu ”hyvin” tai ”riittävästi”.

Avustuskohteen arvio tuloksellisuudesta voi olla heikko, jos kohteen kolmeen ensimmäiseen arviointikysymykseen on vastattu ”riittävästi” tai ”heikosti” ja neljään viimeiseen arviointikysymykseen on vastattu ”heikosti”.